|  |  |
| --- | --- |
| Prvi.jpg | [22. фебруар 2012.] **2/12** |
|  |  |

|  |
| --- |
| **фебруар 2012. године** |
| САОПШТЕЊЕ ЗА МЕДИЈЕ |

**Просјечна нето плата у јануару 819 КМ**

Највиша просјечна нето плата у подручју *Финансијско посредовање* 1 192 КМ, најнижа у подручју *Угоститељство* 541 КМ

**Просјечна мјесечна нето плата** запослених у Републици Српској,исплаћена у јануару 2012. године износи819 КМ, а просјечна мјесечна бруто плата 1 350 КМ.

Просјечна нето плата исплаћена у јануару 2012. године у односу на децембар 2011. године већа је номинално за 0,5%, а реално мања за 0,4%. У односу на просјечну нето плату у 2011. години, просјечна нето плата у јануару 2012. године већа је номинално за 1,2%, а реално мања за 0,6%. У јануару 2012. године у односу на исти мјесец прошле године просјечна нето плата номинално је већа за 2,6%, док је, реално гледано, остала иста.

Највиша просјечна нето плата у јануару 2012. године, посматрано по подручјима дјелатности, исплаћена је у подручју *Финансијско посредовање* и износи 1 192 КМ, а најнижа у подручју *Угоститељство* 541 КМ.

У јануару 2012. године, у односу на децембар 2011. године, највећи номинални раст нето плате забиљежен је у подручјима *Пословање некретнинама, изнајмљивање и пословне дјелатности* за 4,9%, *Пољопривреда, лов и шумарство* за 2,5% и *Трговина на велико и трговина на мало, оправка моторних возила, мотоцикала и предмета за личну употребу и домаћинство* за 2,2%,док је номинално нижа плата у подручјима *Саобраћај, складиштење и комуникације* за 19,0%, *Угоститељство* за 4,7%и *Рибарство* за 4,4%.

 KM

2011. 2012.

Графикон 1. Просјечнe нето платe запослених по мјесецима

**Мјесечна инфлација у јануару 2012. године 0,9%**

**Годишња инфлација (јануар 2012/јануар 2011) 2,6%**

Цијене производа и услуга, које се користе за личну потрошњу у Републици Српској, мјерене индексом потрошачких цијена, у јануару 2012. године у односу на децембар 2011. године, више су у просјеку за 0,9%.

Забиљежен је раст код 7 од укупно 12 одјељака. Највећи утицај на укупан раст цијена у јануару имало је повећање цијена у одјељцима *Алкохолна пића и дуван, Комуникације*, *Превоз и* *Храна и безалкохолна пића.*

Највеће повећање забиљежено је у одјељку *Алкохолна пића и дуван од*  7,9% и то у групи *Дуван* гдје је забиљежен раст цијена од 12,6% због повећања цијена цигарета усљед повећања акциза на дуван и дуванске прерађевине.

Затим, повећање цијена у одјељку *Комуникације* од 4,4% и то у групи *Телефонске и телефакс услуге* 4,6%, проузроковано је повећањем цијене позива са фиксне мреже према сопственој мобилној мрежи за 23,5%.

И у одјељку *Превоз* је забиљежен растод 0,9% и то у подгрупи *Горива и мазива* 1,4% због повећања цијена свих врста горива.

У одјељку *Храна и безалкохолна пића* на раст цијена од 0,6%, и то у групи *Храна* (0,6%), највише је утицало повећање цијена *Воћа* за5,0% и *Поврћа* за 3,9% усљед утицаја сезонског повећања цијена воћа и поврћа. Затим, до повећање цијена у подгрупи *Млијеко, сир и јаја* за 0,8%, дошло је због повећања цијена јаја за 2,9% и свих врста сирева за 1,0%. У групи *Безалкохолних пића* цијене су у просјеку више за 0,4% због више цијене кафе за 1,1%.

Индекс одјељка *Становање* биљежи раст цијена од 0,2% због повећања цијене лож уља за 1,5% и огревног дрвета и угља за 0,6%.

Цијене производа и услуга, који се користе за личну потрошњу у Републици Српској, у јануару 2012. године у односу на исти мјесец 2011. године, више су у просјеку за 2,6%.

Посматрано по одјељцима намјене потрошње, у јануару 2012. године у односу на јануар 2011. године, највиши раст забиљежен је код одјељка *Алкохолна пића и дуван* за 8,8%,затим слиједе индекси одјељака: *Превоз* за 6,9%, *Комуникације* за 4,2%,  *Храна и безалкохолна пића* за 2,8%, *Становање* за 2,3%, *Намјештај и покућство за 1,7%*, *Ресторани и хотели* за 0,7%, *Образовање* 0,1%.Индекси одјељака *Рекрација и култура* и *Остала добра* и *услуге* нижи су за 0,2%, индекс одјељка *Здравство* нижи је за 1,4%,док је индекс одјељка *Одјећа и обућа* нижи за 4,0%.

**Цијене произвођача индустријских производа (I 2012/XII 2011)**

**у просјеку више 0,1%**

Цијенe произвођачa индустријских производа у јануару 2012. године у односу на децембар 2011. године у просјеку су више за 0,1%, а у односу на јануар 2011. године за 1,6%.

Посматрано по намјени потрошње, у јануару 2012. године у односу на децембар 2011. године цијене енергије у просјеку су више за 0,2%, цијене капиталних прозвода у просјеку су ниже за 0,1%; док су цијене интермедијарних производа, цијене трајних производа за широку потрошњу као и цијене нетрајних производа за широку потрошњу у просјеку остале на истом нивоу.

Цијене енергије, посматрано по намјени потрошње, у јануару 2012. године у односу на јануар 2011. године, у просјеку су више за 4,5%, цијене нетрајних производа за широку потрошњу за 2,0%, цијене капиталних прозвода за 0,5%, цијене интермедијарних производа у просјеку су ниже за 1,6%, док су цијене трајних производа за широку потрошњу у просјеку остале непромијењене.

Посматрано по подручјима индустријске производње (PRODCOM), цијене подручја (Ц) вађење руда и камена, у јануару 2012. године у односу на децембар 2011. године у просјеку су више за 1,3%, цијене подручја (Д) прерађивачка индустрија просјеку су ниже за 0,1%, док су цијене подручја (Е) производња и снабдијевање електричном енергијом, гасом и водом у просјеку остале исте.

У јануару 2012. године, у односу на јануар 2011. године, цијене подручjа *Вађење руда и камена* у просјеку су више за 14,9%, цијене подручја *Производња и снабдијевање електричном енергијом*, *гасом и водом* за 0,5% док су цијене подручја *Прерађивачка индустрија* у просјеку ниже за 0,2%.

**Покривеност увоза извозом (I 2012) 54,5%**

Извоз (I 2012/I 2011) смањен 9,9%

У оквиру укупно остварене робне размјене Републике Српске са иностранством у јануару ове године, проценат покривености увоза извозом износио је 54,5%.

У јануару 2012. године остварен је извоз у вриједности од 158 милионa КМ, што је за 9,9% мање у односу на исти мјесец претходне године. Увоз је, у истом периоду, износио 291 милион КМ, што је за 2,8% више у односу на исти мјесец претходне године.

У јануару 2012. године спољнотрговински робни дефицит износио је 132 милиона КМ.

У погледу географске дистрибуције робне размјене Републикe Српскe са иностранством, у јануару 2012. године, највише се извозило у Италију и то у вриједности од 27 милиона КМ, односно 17,1%, те у Србију, у вриједности од 20 милиона КМ, односно 12,8% од укупног оствареног извоза.

У истом мјесецу, највише се увозило из Русије и то у вриједности од 96 милиона КМ, односно 33,1% и из Србије, у вриједности од 37 милиона КМ, односно 12,7% од укупно оствареног увоза.

Посматрано по групама производа, у јануару 2012. године, највеће учешће у извозу остварују нафтна уља и уља добијена од битуменозних минерала (осим сирових) са укупном вриједношћу од 20 милиона КМ, што износи 12,4% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 95 милиона КМ, што износи 32,8% од укупног увоза.

2011. 2012.

Графикон 2. Извоз и увоз по мјесецима у хиљадама КМ

**Индекс индустријске производње (I 2012/∅ 2011.) мањи 12,5%**

Индекс запослених у индустрији (I 2012/∅ 2011.) мањи 2,4%

**Индустријска производња** остварена у јануару 2012. године у односу на исти мјесец прошле године мања је за 4,6%, у односу на просјечну мјесечну производњу из 2011. године мања је за 12,5% и у односу на децембар 2011. године за 16,5%.

У подручју *Вађење руда и камена,* у јануару 2012. године у односу на исти мјесец прошле године, забиљежена је позитивна стопа промјене од 9,9%, док је у подручју *Прерађивачка индустрија* забиљежена негативна стопа промјене од 2,9% и у подручју *Производња и снабдијевање електричном енергијом* негативна стопа промјене од 9,9%.

Посматрано по економској намјени индустријских производа у јануару 2012. године у односу на исти мјесец прошле године забиљежена је негативна стопа промјене интермедијарних производа од 1,2%, енергије од 7,2% и капиталних производа од 26,1%, док је код трајних производа забиљежена позитивна стопа промјене од 22,5% и код нетрајних производа позитивна стопа промјене од 4,3%.

**Број запослених у индустрији** у јануару 2012. године у односу на децембар 2011. године мањи је за 1,4%.

Укупан број запослених у индустрији у јануару 2012. године у поређењу са истим мјесецом прошле године мањи је за 3,4%, при чему је у подручју *Вађење руда и камена* забиљежен пад од 0,5%, у подручју - *Производња и снабдијевање електричном енергијом* пад од 0,8% и у подручју *Прерађивачка индустрија* пад од 4,2%.

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада** Биљана Глушацbiljana.glisic@rzs.rs.ba  |
| **Статистика цијена** Биљана Тешићbiljana.tesic@rzs.rs.ba Јасминка Милићjasminka.milic@rzs.rs.ba |
| **Статистика индустрије и рударства** Мирјана Бандурmirjana.bandur@rzs.rs.ba |
| **Статистика спољне трговине** Сања Стојчевић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек |

|  |
| --- |
|  |
| Саопштење припремило одјељење публикација  |
| Владан Сибиновић, начелник одјељења Издаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)**Приликом коришћења података обавезно навести извор** |